બિલ્ડર્સ અસોસિએશન ઑફ નવી મુંબઈના ઉપક્રમે યોજાયેલું પ્રૉપર્ટી એક્ઝિબિશન હાલમાં ઑફ પામ બીચ રોડ પર સીવુડમાં ચાલી રહ્યું છે જે સોમવાર સુધી લોકો માટે ખુલ્લું છે. ૧૦૦થી વધુ ડેવલપરો એમાં ભાગ લઈ રહ્યા છે અને એમાં અનેક પ્રોજેક્ટ્સ રજૂ થયા હોવાથી ફ્લૅટ ખરીદનારને ઘણી વિશાળ ચૉઇસ મળશે. અસોસિએશનના પ્રેસિડન્ટ ભૂપેન્દ્ર શાહે કહ્યું હતું કે ‘૪૦૦ સ્ક્વેરફૂટથી લઈને ૭૦૦૦ સ્ક્વેરફૂટના ફ્લૅટ આ પ્રદર્શનમાં જોઈ શકાય છે, જે ૧૨થી ૧૫ લાખ રૂપિયાથી લઈને આઠ કરોડ રૂપિયાની કિંમત સુધીના છે. અહીં દરેક માટે ઘર ઉપલબ્ધ છે.’